cyanic-selkie/wikianc huggingface dataset:
Põlva külanõukogu
10. oktoobril 1991 sai omavalitsusliku staatuse Põlva külanõukogu territooriumile moodustatud Põlva vald.
Claudette Pace
Ta valiti 2013. aastal ja uuesti 2017. aastal Malta parlamendi liikmeks. 2017. aastast on ta Malta parlamendi asespiiker.
Olga Rubtsova
pisi|Olga Rubtsova pisi|Esimesel [[naiste maleolümpial võitjaks tulnud Nõukogude Liidu kaheliikmelise naiskonna liikmed Kira Zvorõkina ja Olga Rubtsova (1957)]] pisi|Naiste maleolümpial [[Emmeni vald|Emmenis 1957. aastal]]
Olga Nikolajevna Rubtsova (vene keeles Ольга Николаевна Рубцова; 20. august 1909 Moskva – 13. detsember 1994 Moskva) oli Nõukogude Liidu maletaja, maailmameister (1956–1958), rahvusvaheline arbiiter (1964), naiste suurmeister (1976).
Rubtsova oli 1940. aastate teisel poolel tugevamaid vene maletajaid (tuli aastavahetusel 1948/1949 NSV Liidu naiste malemeistriks) ja pääses aastavahetusel 1949/1950 Moskvas naiste maailmameistrivõistluste turniirile uue maailmameistri selgitamiseks. Ta saavutas 16 osavõtjaga turniiril teise koha võitjaks tulnud Ljudmõla Rudenko järel, edestades seejuures hilisemat maailmameistrit Jelizaveta Bõkovat.
1952. aastal Moskvas toimunud pretendentide turniiril jagas Rubtsova 8.–10. kohta. Järgmises MM-tsüklivõitis ta 1955. aastal Moskvas pretendentide turniiri (Larissa Volperti ees) ja pidanuks mängima tiitlimatši maailmameistri Bõkovaga, kuid ootamatult otsustas FIDE MM-tiitlimatši asemel korraldada 1956. aastal matšturniir maailma kolme tugevaima maletaja vahel (Bõkova, Rudenko, Rubtsova). Selle matšturniiri võitis Rubtsova (edestas poole punktiga Bõkovat) ja tuli uueks maailmameistriks.
1958. aastal Moskvas toimunud MM-revanšmatšis sai Bõkova tiitli tagasi, võites Rubtsovat tulemusega 8½:5½. Rubtsova osales veel järgmises MM-tsüklis – 1959. aastal Moskvas toimunud pretendentide turniiril (võitis Kira Zvorõkina), kus ta jäi 9. kohale.
Kirimale
Rubtsova võitis esimesed kirimale naiste maailmameistrivõistlused (1968–72) ja sai maailmameistriks. Teisel kirimale naiste MM-il (1972–1977) kogus ta võitja Lora Jakovlevaga sama palju punkte, kuid Bergeri süsteemi alusel sai hõbemedali (pronksmedali sai Merike Rõtova). Kolmandal kirimale naiste MM-il (1978–1984), jagas ta Ljuba Kristoli ja Merike Rõtova järel 3.–5. kohta.
Ta sai ICCF-ilt 1972. aastal kirimale naiste rahvusvahelise meistri ja kirimale rahvusvahelise meistri nimetuse (kirimale naiste suurmeistri nimetus võeti kasutusele pärast Rubtsova surma).
Peep Kalv
Peep Kalv (25. november 1934 Tallinn – 1. jaanuar 2002 Tallinn) oli eesti astronoom.
Elulugu
Ta sündis inseneri peres.
Lõpetas 1955 Tallinna 20. Keskkooli, 1960 TPedI füüsika-matemaatikaosakonna ja 1964 FAI aspirantuuri.
Töökohad:
Teadustöö
Füüsika-matemaatikakandidaadi väitekirja astrofüüsikas "Valitud pikaperioodiliste varjutuslike kaksiktähtede uurimine fotoelektriliste vaatluste teel", juhendaja Izold Pustõlnik, kaitses Kalv 1980 AAI-s Tõraveres.
Ta tegeles muutlike tähtede ja varjutusmuutlike kaksiktähtede fotograafilise ja fotoelektrilise astrofotomeetriaga, on uurinud üksteist tugevasti mõjutavate komponentidega lähiskaksiktähtedes toimuvaid protsesse.
Luges TPÜ-s ja TTÜ-s astrofüüsika üldkursust.
Oli Rahvusvahelise Amatöör- ja Professionaalse Fotoelektrilise Fotomeetria Ühingu Eesti osakonna koordinaator.
Saue külanõukogu
Saue külanõukogu oli külanõukogu Harju rajoonis. Külanõukogu moodustati 1945 Saue valla territooriumil. Külanõukogu halduskeskus asus Saue külas.
Külanõukogus tegutsesid teiste seas Ääsmäe sovhoosi Ääsmäe osakond, Saku näidissovhoosi Jälgimäe ja Nurme osakond.
I üle-euroopaline transpordikoridor
pisi|I üle-euroopaline transpordikoridor I üle-euroopaline transpordikoridor on üks kümnest üle-euroopalisest transpordikoridorist. See hõlmab marsruuti Helsingi–Tallinn–Riia–Kaunas ja Klaipėda–Varssavi ja Gdańsk. Koridoril on kaks haru: A ja B. A-haru nimetatakse Via Hanseaticaks.
Aino Iila
Aino Iila (aastani 1948 Aino Malmberg; 17. jaanuar 1924 Tallinn – 2. mai 2014) oli eesti aiandusarhitekt.
Ta sündis aastal 1924 Tallinnas masinameistri perekonnas. Õppis aastatel 1931–1942 Elfriede Lenderi Eragümnaasiumis, 1942–1944 Kehtna aiandusinstituudis ja 1945–1951 Tallinna Riiklikus Tarbekunsti Instituudis (lõpetas aia- ja pargikujunduse erialal).
Pärast instituudi lõpetamist töötas ta 28 aastat (1951–1979) projekteerijana Eesti Maaehitusprojektis (aastani 1964 Eesti Põllumajandusprojekt).
Ta oli aastast 1962 Eesti Arhitektide Liidu liige.
Aino Iila suri 2. mail 2014 ja ta maeti 10. mail 2014 Metsakalmistule.
Fabrizio Faniello
Fabrizio Faniello (sündinud 27. aprillil 1981) on Malta laulja.
2001. aasta Eurovisiooni lauluvõistlusel esindas ta Maltat lauluga "Another Summer Night" ja 2006. aastal lauluga "I Do".
Mnisztwo
pisi| pisi|Vana kirik 1900. aastast pisi|Uus kirik 1992. aastast Mnisztwo [ mn'ištvo ] (tšehhi keeles Mníšek, saksa keeles Mönichhof) on linnajagu Cieszyni linnas Poolas, kuni 1973. aastani küla Cieszyni Sileesias.
Ajalugu
Keskajal kuulus Mnisztwo piirkond majandusmaana Cieszyni dominikaanide kloostrile. Reformatsiooni ajal rekvireeris selle Cieszyni hertsog Wacław III Adam. Küla on esmamainitud 1577. aastal nimega na Mnystwie. Kui Wacław III Adami poeg Adam Wacław katoliku usku pöördus, andis ta Mnisi mõisa 1610. aastal Cieszyni linnale katteks 1500 taalri suuruse võla tühistamise eest. Kolm aastat hiljem andis hertsog mõisa uuesti dominikaani kloostrile, mis oli hiljuti taastatud. 1775. aastaks olid Habsburgide dünastia hertsogid mõisa taludeks jaganud. 1888. aastal ehitati läbi küla põhjaosa raudteeliin Cieszyni ja Goleszówi vahel, millel paiknes ka Cieszyn Mnisztwo raudteepeatus (1919. aastani teivasjaam).
Pärast Esimest maailmasõda, Austria-Ungari lagunemist, Poola-Tšehhoslovakkia sõda ja Cieszyni Sileesia jagamist 1920. aastal sai Mnisztwo koos Cieszyniga osaks Poola Vabariigist. Teise maailmasõja algul annekteeris selle Saksamaa, kuid pärast sõda tagastati piirkond Poolale.
29. märtsil 1925 asutati Mnisztwos Cieszynimaa Haridusseltsi (Macierz Ziemi Cieszyńskiej) haruorganisatsioon, mille hoone valmis 1939. aastal.
1973. aastal liideti Mnisztwo küla Cieszyniga, misjärel piirkonnast sai Mnisztwo linnajagu. 1983. aastal moodustati külas eraldiseisev Cieszyni Mnisztwo Püha Johannes Ristija Sünni kihelkond (Parafia Narodzenia św. Jana Chrzciciela w Cieszynie Mnisztwie), mille tarbeks 1992. aastal rajati ka uus modernne kihelkonnakirik. 1997. aastal elas Mnisztwo linnaosas 388 inimest, mis moodustas Cieszyni linna 38 115 elanikust ligikaudu 1%.
Transport
Misztwo linnaosas aadressil Słowicza tänav 59 asub bussifirma ZGK Cieszyn Sp. z o.o. (Zakład Gospodarki Komunalnej w Cieszynie) peakontor. Mnisztwos on mitu bussipeatust: Słowicza/ZGK (ZGK Cieszyn Sp. z o.o. hoone juures), Słowicza/NŻ (Słowicza ja Jaskółcza tänava ristmikul), Mnisztwo (OSP Mnisztwo ja Püha Johannes Ristija kiriku juures) ning Orzeszkowa (Kindral J. Hallera ja E. Orzeszkowej tänava ristmikul). Linnaosa läbivad ZGK Cieszyn Sp. z o.o. linnaliinid nr 2, 21, 22, 30, 32 ja 50. Kuni 31. augustini 2008 kulgesid läbi Mnisztwo ka liinid nr 4 ja 20.
AV-ressiiver
pisi|Ressiiver Pioneer SX-205RDS AV-ressiiver ehk audio-videoressiiver on mitme helisageduskanaliga võimendi, millel on digitaalse audiosignaali dekoodrid ning audio- ja digitaalsignaalide kommuteeritavad sisendid/väljundid. Vastuvõtjaga (ingl k receiver: vastuvõtja) on siin tegemist niipalju, et ressiiver sisaldab ka FM-tuunerit.
Kodukinoressiivritesse on harilikult sisse ehitatud ka DVD- või BD-seade (all-in-one AV-receiver). Siis on filmi vaatamiseks vaja külge ühendada pildiaparaat (teler, projektor) ja kõlarid.
AV-ressiiver on kodukinoseadmestiku keskne aparaat, mis võimaldab jaotada mitut tüüpi sisenditesse saabuvaid audio- ja videosignaale heli- ja pildiväljundeisse (analoog- või digitaalsignaalidena).
Ajaloost
Raadio oli esialgu aparaat, mis koosnes raadiosignaalide vastuvõtjast, helisagedusvõimendist (audiovõimendist) ja valjuhääldi(te)st. Alates 1970. aastaist, kui raadio muutus stereofooniliseks, paigaldati valjuhääldid sageli eraldi kõlaritesse. Vastuvõtjast ja võimendist koosnevat üksust nimetati siis tuunervõimendiks.
Samal ajal hakati audiovõimendisse lisama lülitusi (lihtsaid analoogprotsessoreid) stereobaasi avardamiseks, samuti ruumikõla mulje ja kajaefekti tekitamiseks signaalide viivitamise ja faasis nihutamise põhimõttel. Ruumikõla loomiseks pakkus firma Dolby Laboratories eraldi tagakanaliga ruumiheli analoogsüsteemi Dolby Surround ja seejärel digitaalsüsteemid Dolby Digital 5.1 kuni 11.2; süsteemi esimene number väljendab laiaribaliste (20–20 000 Hz) helikanalite arvu ja punkti järel olev number bassikanalite arvu. Dolby Digitali vormingute kõrval tuli kasutusele ka filmiheli vorming DTS (Digital Theater System), mis tagab mõnevõrra kvaliteetsema heli, sest signaalid on tihendatud vähemal määral. Töötati välja ka kadudeta tihendamise süsteemid Dolby TrueHD ja DTS-HD Master Audio.
Niisuguste lisafunktsioonide ja arvukate sisend/väljundpesadega võimendus-, signaalimuundus- ja lülitusseade on AV-võimendi, raadiotuuneri olemasolul AV-ressiiver.
Ressiivrite omadusi
Sõltuvalt tootjast ja hinnaklassist võivad ressiivrid erineda mitmesuguste omaduste poolest:
Ressiivri võimendusosas on iga lairibakanali jaoks oma eel- ja võimsusvõimendi, mille külge ühendatakse esi- ja tagakõlarid. Näiteks helisüsteemis Dolby Digital 5.1 on kuus võimenduskanalit: 2 esikanalit, keskkanal, 2 tagakanalit ja 1 bassikanal. Bassikanali signaali võimsusvõimendi paikneb üldiselt bassikõlaris, mida nimetatakse siis aktiivkõlariks. Nüüdisaegsed võimsusvõimendid töötavad enamasti D-klassi režiimis; väga hea kasuteguri tõttu on niisugused võimendid märksa kompaktsemad kui vastavad AB-klassi võimsusvõimendid.
AV-ressiivri kanalivõimendite vajalikud väljundvõimsused ja neile vastavad kõlarivõimsused on seotud kuulamisruumi suuruse ja helisummutusvõimega. Enamasti piisab keskmises elutoas 20–50-vatisest kanalivõimsusest; tagakanalite võimsus võib olla ka mõnevõrra väiksem. Suures (üle 50 m2) ruumis loetakse soovitavaks kanalivõimsuseks kuni 100 W.
Bassikõlari ja lairibakõlarite jaotussagedus võib olla reguleeritav (nt vahemikus 60–120 Hz), et saaks ühtlustada helisüsteemi üldist sageduskäiku üleminekualas.
Enamikul ressiivritel on tämbri valimiseks mitmeribaline ekvalaiser ja spetsiaalne signaaliprotsessor mitmesuguste heliefektide loomiseks ja erisuguste helikeskkondade (nt kontserdisaal, staadion) imiteerimiseks.
Kallimad AV-ressiivrid on varustatud seadistusmikrofoniga. Eeldatavasse kuulamiskohta paigutatud mikrofon võtab vastu ressiivrist kõlareisse antavaid signaale, mille järgi protsessor määrab kindlaks ja seab paika kõlarite optimaalsed helirõhutasemed ja eri kanalite signaalide viivitused. Viivituste seadmiseks tuleb näidikul sisestada kõlarite kaugused. Ressiiver võib olla ka varustatud pildiprotsessoriga, mis teisendab eri ae videosignaalid peeneraldusega (Full HD) signaalideks.
Jaan Mürk
Jaan Mürk (29. november 1908 Palupera – 19. jaanuar 1997 Sydney) oli eesti näitleja, lavastaja ja teatrijuht.
Ta õppis aastatel 1934–1936 Tartu Näitekunsti Stuudios. Aastatel 1936–1941 oli ta näitleja Eesti Draamateatris (aastal 1941 ka teatri direktor).
Saksa võimud arreteerisid ta ning ta oli aastatel 1944–1945 Stutthofi ja Biesingeni koonduslaagris. Aastatel 1945–1949 mängis ja lavastas ta Eesti Rahvusteatris Schwarzenbekis ja Oldenburgis.
Aastatel 1950–1961 mängis ja lavastas ta Sydney Eesti Teatris, olles aastatel 1950–1954 ka teatri juht.
Rahvusvaheliste Suhete Ring
pisi|289x289px|Rahvusvaheliste Suhete Ringi logo Rahvusvaheliste Suhete Ring (RSR) on 1963. aastal asutatud Tartu Ülikooli üliõpilasorganisatsioon, mis ühendab rahvusvaheliste suhete vastu huvi tundvaid üliõpilasi.
RSR korraldab igal nädalal loenguid ja raadiosaateid. RSRil on ajalehes Postimees blogi. Lisaks korraldab RSR mälumängu rahvusvahelistest suhetest ning külastab rahvusvaheliste suhetega seotud institutsioone. Ringi loengukülalisteks on poliitikud, riigiametnikud, teadurid, ettevõtjad ja teised valdkonnaga seotud inimesed.
Vilistlased
RSRi nimekamate vilistlaste hulka kuuluvad Hardo Aasmäe, Toomas Alatalu, Tiit Aleksejev, Jaak Allik, Anna Maria Galojan, Kaido Jaanson, Peep Jahilo, Viktor Kaasik, Siim Kallas, Sulev Kannike, Rein Lang, Juhan Lepassaar, Eero Loone, Aap Neljas, Eimar Rahumaa, Riivo Sinijärv, Peeter Sookruus, Rein Toomla, Karmo Tüür.
Jakub Błaszczykowski
pisi| Jakub Błaszczykowski (sündinud 14. detsembril 1985 Truskolasy külas Poolas) on Poola jalgpallikoondise ja Poola kõrgliiga klubi Krakówi Wisła poolkaitsja. Błaszczykowski oli 2010–2014 Poola koondise kapten.
Debüüdi rahvuskoondises tegi Jakub 2006. aasta märtsis Saudi Araabia vastu.
Lynn Chircop
Lynn Chircop (sündinud 10. augustil 1980) on Malta laulja.
Aioolia order
Aioolia order, ka protojoonia order, oli joonia orderi eelvorm, mis esines Aiolise maakonnas Väike-Aasias arhailisel ajastul (eelklassikalisel ajastul), 7. sajandil eKr. Sarnase motiivistikuga sambakapiteele esineb ka foiniiklaste ja etruskide kunstis.
Aioolia sammas sarnanes joonia sambaga, ent selle kapiteel koosnes taimepungast vertikaalselt väljakasvavast kahest suurest ja lopsakast voluudist, mille vahelt tõusis palmetitaoline kaunistus. Aioolia kapiteeli kuju on peetud eeskujuks joonia orderi voluutkapiteelile, kuid joonia kapiteeli voluudid eenduvad erinevalt aioolia orderist horisontaalsuunas. Eristatakse kaht tüüpi kapiteele: Larissa ja Neandria tüüpi.
Sambre
Sambre on jõgi Lõuna-Prantsusmaal ja Lõuna-Belgia Valloonias, Maasi vasakpoolne lisajõgi.
Aia tänav (Kuressaare)
Aia tänav on tänav Kuressaares.
Tänav algab tupikuga Luha ja Mere tänava vahel ja suundub kirdesse nende paralleeltänavana. Tänavaga ristuvad Heina, Haigla, Veski, Vahtra, Töökoja, Kopli, Paju tänav, Kihelkonna maantee, Suuresilla ja Pikk tänav ning Aia tänav lõppeb Kuressaare ringteega ristudes.
Tänav sai nime 1915.
Varem on piirkonnas (Aia tänava ja Põduste jõe vahel) asunud karjamaad ja heinaküünid, hiljem laadaplats. 18. sajandi lõpuni asus Aia ja Vahtra tänava ristmikul Nolgimõisa mõis.
Nõukogude ajal oli Aia tänaval Nõukogude sõjaväelinnak nr 34.
Aleksandr Filippov
pisi|Aleksandr Filippov Aleksandr Nikititš Filippov (14. august/2. august 1853 Kozmodemjansk, Kaasani kubermang – 27. jaanuar 1927 Moskva) oli vene õigusteadlane ja ajaloolane.
Ta oli aastail 1892–1903 Tartu Ülikooli riigiõiguse professor ning aastail 1901–1903 Tartu Ülikooli rektor.
Julie & Ludwig
Julie & Ludwig oli Malta ansambel, mille moodustasid Julie Zahra ja Ludwig Galea.
2004. aasta Eurovisiooni lauluvõistlusel esindas ansambel Maltat lauluga "On Again... Off Again".
Miloš Jakeš
pisi|Miloš Jakeš 2006. aastal. Miloš Jakeš (õieti Milouš Jakeš; 12. august 1922 České Chalupy – 9. juuli 2020 Praha) oli Tšehhoslovakkia partei- ja riigitegelane, Tšehhoslovakkia Kommunistliku Partei Keskkomitee peasekretär aastatel 1987–1989.
Jakeš sündis vaeses talupoja perekonnas. 1937–1950 töötas ta Zlínis Bata kingatehases. Ta astus Tšehhoslovakkia Kommunistlikku Parteisse ning õppis aastatel 1955–1958 Moskvas NLKP KK juures asuvas Kõrgemas Parteikoolis. Seejärel oli Jakeš parteitööl. Praha kevade mahasurumise järel osales ta aktiivselt "normaliseerimises".
1987. aasta 17. detsembril astus Tšehhoslovakkia Kommunistliku Partei Keskkomitee peasekretär Gustáv Husák ametist tagasi ning tema asemel sai uueks peasekretäriks Miloš Jakeš. Võimule tuleku järel püüdis Jakeš jätta endast muljet kui reformaatorist. Tegelikult aga ei olnud ta üldse huvitatud dialoogist opositsiooniga. Sametrevolutsiooni tagajärjel oli ta 24. novembril 1989 sunnitud parteijuhi ametist tagasi astuma. 1989. aasta detsembris heideti ta Tšehhoslovakkia Kommunistlikust Parteist välja.
1997. aastal anti Miloš Jakeš, Jozef Lenárt ja Karel Hoffmann kohtu alla süüdistusega riigireetmises nende tegevuse tõttu 1968. aasta augustisündmuste ajal. Jakeš mõisteti 2003. aastal õigeks.
Päästeameti aumärgid
Kaks korda aastas tunnustab Päästeamet päästeteenistuse aumärkidega inimesi, kes on üles näidanud vaprust elude päästmisel või panustanud päästeala arengusse.
Takahiro Ogihara
Takahiro Ogihara (jaapani keeles 扇原 貴宏 Ōgihara Takahiro; sündinud 5. oktoobril 1991 Sakais) on Jaapani jalgpallur, poolkaitsja.
Koondisekarjäär
Jaapani jalgpallikoondises mängis ta 2013. aastal 1 mängu.
Päästeameti aumärgid
Päästeteenistuse aumärgi liigid:
Tutvu siin ka aumärkide registriga.
David Tuhmanov
pisi|David Tuhmanov David Tuhmanov (vene keeles Давид Фёдорович Тухманов; sündinud 20. juulil 1940 Moskvas) on vene helilooja.
David Tuhmanovi isa armeenia rahvusest Fjodor Tuhmanov oli insener, ema Vera Karasjova oli muusik ja helilooja. Muusikaga hakkas David Tuhmanov tegelema juba varases lapsepõlves. Muusikakoolis õppis ta klaveriklassis. 1958. aastal astus David Tuhmanov Gnessinite-nimelisse Riiklikusse Muusikapedagoogilisse Instituuti, mille kompositsiooniklassi ta lõpetas 1963. aastal. Pärast instituudi lõpetamist kutsuti David Tuhmanov ajateenistusse, ta oli Nõukogude Armee Aleksandrovi nimelises Laulu- ja Tantsuansamblis orkestrijuht.
Laulukirjutamist alustas David Tuhmanov 1960. aastatel. Ta kirjutas nii estraadilaule kui ka patriootilisi laule. Tuhmanovi laule on esitanud paljud populaarsed lauljad, nende hulgas ka Jaak Joala ja Tõnis Mägi.
Tuhmanovi tuntuim laul on "Võidupäev" (vene keeles "День Победы"), mis on loodud 1975. aastal Suures Isamaasõjas saavutatud võidu 30. aastapäeva puhul. Selle laulsid kuulsaks Jossif Kobzon ja Lev Leštšenko.
Aastatel 1991–1997 elas David Tuhmanov Saksamaal, kuid pöördus seejärel Venemaale tagasi. Alates 2005. aastast elab David Tuhmanov Iisraelis.
Tunnustus
2000. aastal sai ta Venemaa Föderatsiooni rahvakunstniku aunimetuse.
2010. aastal autasustati teda ordeniga Teenete eest Isamaa ees.
Fluoksetiin
Fluoksetiin, tuntud teiste hulgas ka kaubamärkidena Prozac ja Sarafem, on antidepressant, mis kuulub selektiivsete serotoniini tagasihaarde inhibiitorite (SSRI) hulka. Seda kasutatakse depressiooni, obsessiiv-kompulsiivse häire (OCD), Bulimia nervosa ja paanikahäire raviks. Fluoksetiin võib vähendada suitsiidiriski üle 65-aastaste seas. Fluoksetiini manustatakse suu kaudu.
Levinumad kõrvaltoimed on unehäired, isutus, suukuivus ja lööve. Tõsisemate kõrvaltoimete hulka kuuluvad serotoniinisündroom, maania, krambid, suitsiidikäitumise suurenenud risk alla 25-aastaste seas ja suurenenud veritsusrisk. Fluoksetiini tarvitamise järsu lõpetamisega võivad kaasneda võõrutusnähud, mille hulka kuuluvad muu hulgas ärevus, peapööritus ja tundlikkushäired. Kasutamise ohutus raseduse ajal ei ole tõestatud. Kui fluoksetiini kasutada juba raseduse ajal, on mõistlik jätkata ka imetamise ajal. Fluoksetiini toimemehhanism ei ole täiesti selge, kuid arvatakse, et see suurendab serotoniini aktiivsust ajus.
Fluoksetiini töötas välja 1972. aastal ravimifirma Eli Lilly and Company, aine võeti meditsiinilisse kasutusse 1986. aastal. See on Maailma Terviseorganisatsiooni (WHO) koostatud põhiravimite nimekirjas. Fluoksetiin on saadaval ka geneerilise ravimpreparaadina.
Kasutamine meditsiinis
pisi|Fluoksetiini sisaldavad kapslid blisterpakendis Fluoksetiini kasutatakse laialdaselt depressiooni, obsessiiv-kompulsiivse häire, posttraumaatilise stresshäire, Bulimia nervosa, paanikahäire, premenstruaalsündroomi ja trihhotillomaania ravis. Seda on kasutatud ka katapleksia, rasvumise, alkoholisõltuvuse  ja liigsöömishäire korral. Fluoksetiini on katsetatud ka autismi sümptomite leevendamisel.
Eripopulatsioonid
On vähe tõendeid, et fluoksetiini kasutamine raseduse ajal suurendab tõsiste loote väärarengute tekke riski, kuigi Ühendkuningriigi ravimiamet on hoiatanud tervishoiutöötajaid ja patsiente fluoksetiini kasutamise võimalikust ohust lootele raseduse esimese trimestri ajal (organogeneesi ajal), väites, et selle kasutamine esimesel trimestril võib suurendada riski kaasasündinud kardiovaskulaarsüsteemi arenguhäirete tekkeks.
Ajakirjas Journal of Obstetrics and Gynaecology Canada ilmunud süstemaatiline ülevaade ja metaanalüüs 21 uuringust tegi järelduse, et loote kardiovaskulaarsüsteemi väärarenguid, mida seostati fluoksetiini kasutamisega raseduse ajal, on hiljuti täheldatud ka nende depressiooni põdevate emade puhul, kes raseduse ajaks fluoksetiini tarvitamise katkestasid. Järeldati ka, et üldiselt ei suurenda fluoksetiini kasutamine raseduse esimesel trimestril riski tõsiste loote väärarengute tekkeks.
Ameerika Ühendriikide ravimiameti American Food And Drug Administration (FDA) kohaselt on vastsündinutel, kelle emad said raseduse hilisemas staadiumis SSRI ravi, suurenenud risk pideva pulmonaalse hüpertensiooni tekkeks. Selle kohta on vähe tõendeid, kuid FDA soovitab arstidel kaaluda kolmandal trimestril SSRI-de, nagu fluoksetiin, annuste järkjärgulist vähendamist. Üks 2009. aastal ilmunud analüüs ei soovita fluoksetiini kasutada imetamise ajal esmavaliku ravimina, väites, et fluoksetiin peaks olema vähem eelistatud SSRI imetavate emade ravis, seda eriti vastsündinut imetavate emade puhul ja nende emade puhul, kes kasutasid fluoksetiini gestatsiooni ajal. Raseduse ajal eelistatakse SSRI-dest sageli sertraliini selle suhteliselt minimaalse lootega kokkupuute tõttu ning ohutusprofiili tõttu imetamisel.
Seksuaalne düsfunktsioon
Seksuaalne düsfunktsioon, mille hulka kuuluvad vähenenud libiido, anorgasmia, vaginaaleritise vähenemine ja erektsioonihäired, on fluoksetiini ja teiste SSRI-de üks kõige enam esinevatest kõrvaltoimetest. Kuigi varajased kliinilised uuringud näitasid seksuaalse düsfunktsiooni suhteliselt väikest esinemissagedust, näitavad värskemad uuringud, kus küsitakse patsientidelt regulaarselt seksuaalprobleemide esinemise kohta, et seksuaalfunktsiooni häired võivad esineda üle 70% patsientidest. Seksuaalse düsfunktsiooni sümptomid võivad ka püsida pärast SSRI-de kasutamise lõpetamist, aga seda peetakse juhuslikuks.
Võõrutusnähud
Fluoksetiini võõrutusnähud on harvemad ja kergemini talutavad kui paroksetiini, venlafaksiini ja fluvoksamiini puhul, seda tõenäoliselt tänu fluoksetiini suhteliselt pikale poolväärtusajale. Üks soovitatud teiste SSRI-de kasutamise lõpetamise võtteid on asendada kasutatav SSRI fluoksetiiniga ning siis kasutamine lõpetada, seda rakendatakse näiteks siis, kui kasutatud SSRI annuste vähendamine ei anna tulemust.
Üledoos
Üledoosi korral sageli esinevad kõrvaltoimed on järgmised:
Närvisüsteemi häired
Seedetrakti kõrvaltoimed
Teised kõrvaltoimed
Koostoimed
Vastunäidustuste hulka kuulub eelnev ravi (viimase kahe nädala jooksul) monoamiini oksüdaasi (MAO) inhibiitoritega nagu fenelsiin ja tranüültsüpromiin, seda serotoniinisündroomi ohu tõttu. Fluoksetiini peaksid vältima ka patsiendid, kellel esineb ülitundlikkus fluoksetiini või mõne muu aine suhtes, mis fluoksetiinipreparaadis sisaldub. Fluoksetiini ei soovitata kasutada ka patsientidel, kes saavad samaaegselt ravi pimosiidiga või tioridasiiniga.
Patsiendid, kes kasutavad antikoagulante või NSAID-e, peaksid võtma fluoksetiini ja teisi SSRI-sid ettevaatusega, kuna SSRI-d võivad suurendada nende ainete verd vedeldavat toimet.
Fluoksetiin ja norfluoksetiin inhibeerivad palju tsütokroom P450 perekonda kuuluvaid isoensüüme, mis osalevad ravimite metabolismis. Mõlemad on tugevad CYP2D6 (mis vastutab ka fluoksetiini ja norfluoksetiini enda metabolismi eest) ja CYP2C19 inhibiitorid ja kerge või mõõduka tugevusega CYP2B6 ja CYP2C9 inhibiitorid. Fluoksetiin ja norfluoksetiin ei mõjuta oluliselt in vivo katsetes CYP1A2 ja CYP3A4 aktiivsust. Fluoksetiin ja norfluoksetiin inhibeerivad P-glükoproteiini (membraani transportervalk, mis mängib olulist rolli ravimite transpordis ja metabolismis) aktiivsust, mistõttu P-glükoproteiini substraatide, näiteks loperamiidi, toimed tugevnevad. Selle ulatusliku mõju tõttu võivad fluoksetiin ja norfluoksetiin omada paljude ravimitega koostoimeid.
Farmakodünaamika
Fluoksetiin on selektiivne serotoniini tagasihaarde inhibiitor (SSRI) ja ei inhibeeri terapeutilistes annustes oluliselt noradrenaliini ja dopamiini tagasihaaret. Fluoksetiin lükkab edasi serotoniini tagasihaaret, mille tõttu serotoniini toime kestab kauem. Rottidel põhjustas fluoksetiin suurte annuste juures sünapsites olulist noradrenaliini ja dopamiini taseme tõusu. Seega võivad dopamiin ja noradrenaliin suurte fluoksetiini annuste (inimestel 60–80 mg) juures panustada antidepressiivsesse toimesse. See toime võib olla vahendatud 5HT2C retseptorite poolt, mis on inhibeeritud fluoksetiini suuremate kontsentratsioonide korral.
On selgunud ka, et fluoksetiin inhibeerib happe sfingomüelinaasi, mis on põhiline keramiidi taseme regulaator, tootes sfingomüeliinist keramiidi.
Farmakokineetika
pisi|[[Seproksetiin ((S)-norfluoksetiin) – fluoksetiini põhiline, aktiivne metaboliit]] Fluoksetiini biosaadavus on suhteliselt kõrge (72%) ja maksimaalne kontsentratsioon vereplasmas saabub 6–8 tunniga. Fluoksetiin seondub ulatuslikult plasmavalkudega, peamiselt albumiini ja α1-glükoproteiiniga. Fluoksetiin metaboliseeritakse maksas tsütokroom P450 perekonna isoensüümide, nende hulgas CYP2D6 poolt. CYP2D6 roll fluoksetiini metabolismis võib olla kliiniliselt oluline, kuna selle ensüümi funktsioneerimises esineb inimestel suuri erinevusi. CYP2D6 metaboliseerib fluoksetiini selle ainukeseks aktiivseks metaboliidiks – norfluoksetiiniks. Mõlemad ained on ka tugevad CYP2D6 inhibiitorid.
Fluoksetiini eristab teistest antidepressantidest fluoksetiini ja selle metaboliidi norfluoksetiini väga aeglane eritumine kehast. Aja möödudes inhibeerivad fluoksetiin ja norfluoksetiin iseenda metaboliseerumist, mistõttu fluoksetiini poolväärtusaeg jääb üksikannuse puhul vahemikku 1–3 päeva, pikaajalise kasutamise korral 4–6 päeva. Norfluoksetiini poolväärtusaeg on pikem, pikaajalise kasutamise korral 16 päeva. Seega fluoksetiini ja selle aktiivse metaboliidi tase veres kasvab ravi esimeste nädalate jooksul, püsiv kontsentratsioon veres saabub 4 nädala pärast. Fluoksetiini ja selle metaboliitide kontsentratsioon ajus kasvab püsivalt vähemalt esimese viie nädala jooksul pärast ravi alustamist. See tähendab, et ravi alustamisel ei saa patsient vähemalt kuu aega tunda manustatava annuse maksimaalset toimet. Näiteks ühe 6-nädalase uuringu tulemustest selgus, et keskmine aeg, mille möödudes saavutati püsiv toime, oli 29 päeva. Ka fluoksetiini täielik eritumine võib võtta mitu nädalat. Esimese nädala jooksul pärast ravimi kasutamise lõpetamist langeb fluoksetiini kontsentratsioon ajus ainult 50% võrra. Neli nädalat pärast ravi lõpetamist on norfluoksetiini tase veres umbes 80% sellest, mis see oli ravi esimese nädala järel, ning seitse nädalat pärast ravi lõpetamist on norfluoksetiin endiselt verest tuvastatav.
Määramine kehavedelikest
Fluoksetiini ja norfluoksetiini kontsentratsiooni saab määrata veres, plasmas või seerumis, eesmärgiga kinnitada mürgistuse diagnoosi lahangul või hospitaliseeritud patsientidel. Fluoksetiini kontsentratsioon veres või plasmas jääb inimestel, kes kasutavad seda depressiooni ravis, tavaliselt vahemikku 50–500 μg/l, akuutse üledoseerimise üle elanud patsientidel on kontsentratsioon vahemikus 900–3000 μg/l ja letaalse üleannustamise korral vahemikus 1000–7000 μg/l. Norfluoksetiini kontsentratsioonid on pikaajalise ravi korral samad nagu fluoksetiinil, kuid võivad olla palju väiksemad akuutse üledoseerimise korral, kuna kulub vähemalt 1–2 nädalat, et metaboliit saavutaks tasakaalukontsentratsiooni..
Kasutamine
2010. aastal kirjutati Ameerika Ühendriikides 24,4 miljonit fluoksetiini retsepti,  mis teeb fluoksetiinist läbimüügilt kolmanda antidepressandi sertraliini ja tsitalopraami järel. 2011. aastal kirjutati Ühendkuningriigis 6 miljonit fluoksetiiniretsepti.
Ajalugu
Fluoksetiini väljatöötamine sai alguse Bryan Molloy ja Robert Rathbuni koostööst ravimifirmas Eli Lilly and Company 1970. aastal. Tollal teati, et antihistamiinikum difenhüdramiin omab mõningast antidepressiivset toimet. Alustuseks võeti 3-fenoksü-3-fenüülpropüülamiin, difenhüdramiiniga struktuurilt sarnane aine. Molloy sünteesis tosinaid selle aine derivaate. Lootes leida derivaati, mis inhibeeriks ainult serotoniini tagasihaaret, pakkus Eli Lilly teadlane David T. Wong välja, et võiks testida derivaate uuesti. Tehti in vitro test, millega uuriti derivaatide toimet serotoniini, noradrenaliini ja dopamiini tagasihaardele. Testi viis läbi Jong-Sir-Horng 1972. aasta mais ja testi tulemustest selgus, et üks aine oli teistest tugevam ja selektiivsem serotoniini tagasihaarde inhibiitor – see aine nimetati hiljem fluoksetiiniks. Wong avaldas fluoksetiini kohta esimese artikli aastal 1974. Aasta hiljem sai aine ametliku nimetuse fluoksetiin ja Eli Lilly and Company andsid sellele kaubamärgi nime Prozac. 1977. aasta veebruaris tegi Dista Products Company, Eli Lilly & Company haru, FDA-le avalduse uue ravimi registreerimiseks.
Fluoksetiin ilmus Belgia turule 1986. aastal. USA-s andis FDA oma lõpliku heakskiidu detsembris 1987 ja kuu hiljem hakkas Eli Lilly Prozaci turundama, läbimüük USA-s kasvas 350 miljoni dollarini ühe aastaga. Ülemaailmne müük kasvas lõpuks 2,6 miljardi dollarini aastas.
Kui Eli Lilly and Company patent 2001. aasta augustis aegus,  tulid turule fluoksetiini geneerilised preparaadid ning Lilly fluoksetiini müük vähenes kahe kuuga 70%.
Pi-Hole
Pi-hole on Linux ipõhine reklaamide ja Interneti jälgijate blokeeriv rakendus, mis toimib DNS uhteserverina ja valikuliselt ka DHCP serverina.
See on mõeldud kasutamiseks abiseadmetel, millel on internetiühendus, peamiselt Raspberry Pi, aga töötab ka teistel Linux OS seadmetel, kaasa arvatud pilves.
Ajalugu
Pi-Hole projekt loodi Jacob Salmela poolt vabavarana mõeldud alternatiivina AdTrapile aastal 2014.
Olemus
Pi-Hole kasutab FTLDNS (muudetud dnsmasq versioon), cURL, lighttpd, PHP ja AdminLTE töölauarakendust, et blokeerida teadaolevalt jälgimiseks või reklaamimiseks mõeldud DNS päringuid. Pi-Hole rakendus toimib DNS serverina privaatvõrgu jaoks, mis asendab olemasoleva muu seadme või Interneti tarnija DNS serveri. Blokeeritavate domeenide ja reklaamide nimekiri on rakendusel vaikimisi kaasas ning seda on võimalik kasutajal veelgi seadistada, misjärel Pi-Hole võrdleb väljaminevaid DNS päringuid. Kui päring on nimekirjas või kasutaja kasutajadefineeritud loendis, siis Pi-Hole peatab päringu ning vastab päringu teinud seadmele fiktiivse aadressiga.
Kuna Pi-Hole töötab võrgutasandil, siis see suudab blokeerida nii tavalisi internetibrauserist tehtud reklaamipäringuid, aga ka muudest allikatest ja seadmetest, näiteks Android, iOS ja nutitelerid.
Pi-Hole oskab domeene blokeerida ilma ruuteris DNS filtrit seadistamata, kuna see kasutab virtuaalse privaatvõrgu teenuseid. Kõik seadmed, mis ühilduvad klassikaliste VPN'idega, ühilduvad ka Pi-Hole'iga ilma DNS serverit seadistamata.
Kuna kasutaja saab seadistada enda musta registri, saab ka blokeerida seadmeid tervest veebilehtedest. Sarnaselt kui Pi-Hole'is on vaikimisi mõni domeen blokeeritud, saab kasutaja seda käsitsi lubada, näiteks juhul kui veebilehe peafunktsioonid on häiritud blokeerimise tõttu.
Erinevus teistest reklaamiblokeerijatest
Teised reklaamiblokeerijad toimivad tavaliselt ainult selles kindlas veebibrauseris, kuhu nad on installeeritud, kui Pi-Hole on sarnane võrgu tulemüürile ning kaitseb kõiki seadmeid, mis on sellega ühendatud.
Olivia Lewis
Olivia Lewis (sündinud 18. oktoobril 1978) on Malta laulja.
2007. aasta Eurovisiooni lauluvõistlusel esindas ta Maltat lauluga "Vertigo".
Kopenhaageni džässifestival
Kopenhaageni džässifestival on iga-aastane džässmuusika üritus, mis toimub juulikuus Taani pealinnas Kopenhaagenis. Kopenhaageni džässifestivali korraldati festivalina alates 1979. aastast, aga juba 1964. aastast on Tivoli aiad korraldanud kontserdisarju Kopenhaageni džässifestivali nime all, kus on tähtesinejateks on olnud Thelonius Monk, Miles Davis ja paljud teised.
2004. aastal külastas festivali 240 000 inimest. 2006. aastal toimus 850 kontserti. Tänapäeval toimub Kopenhaageni džässifestival rohkem kui 100 esinemispaigas 1100 kontserdiga ning seda külastab ligikaudu 260 000 inimest – sellega on see suurimaid Euroopa muusikaüritusi.
Kopenhaageni džässifestivalil on üles astunud teiste seas Sonny Rollins, Oscar Peterson, Ray Charles, Michel Petrucciani, Niels-Henning Ørsted Pedersen, Keith Jarrett, Wayne Shorter, Dizzy Gillespie, John Scofield, Herbie Hancock, Pat Metheny, Michel Camilo, Ornette Coleman, Svend Asmusseni kvartett, Richard Bona, Tony Allen ja Chick Corea.
Ajalugu
1979. aastast 1990. aastateni kasvas festival ühtlases tempos, jõudes võõrustada nii kohalikke kui ka välismaa artiste. Tänapäeval on üle 1000 kontserdi andev Kopenhaageni džässifestival üks suurimaid muusikafestivale.
Piret Lilover
Piret Lilover (aastani 2015 Piret Jamnes; sündinud 23. septembril 1971 Viljandis) on Eesti endine sõudja.
Töötanud aastast 2008 Riikliku Eksami- ja Kvalifikatsioonikeskuse kutsehariduse osakonna (a-st 2012 SA Innove arendusüksuse) peaspetsialistina.
Ljubov Sliska
Ljubov Sliska (vene Любовь Константиновна Слиска, neiupõlvenimi Timošina; sündinud 15. oktoobril 1953 Saratovis) on Venemaa poliitik, Riigiduuma asespiiker aastatel 2007–2011. Ta on olnud Ühtse Venemaa kõrgema nõukogu liige. 2012. aastal lahkus ta Ühtsest Venemaast.
Aastatel 2000–2007 oli ta Riigiduuma esimene asespiiker. 2011. aasta Riigiduuma valimistel ta ei kandideerinud, ajakirjanduse andmetel olid põhjuseks Sliska vastuolud asepeaministri ja valitsusaparaadi juhi Vjatšeslav Volodiniga.
Teist korda abielus, lapsi pole.
Türi külanõukogu
Türi külanõukogu oli külanõukogu Paide rajoonis. Külanõukogu moodustati 1945 Särevere valla territooriumil. Külanõukogu halduskeskus asus Türil.
Külanõukogus tegutses Kirna kolhoos ja Türi näidissovhoostehnikum.
Putini palee
Putini palee (vene keeles Дворец Путина), ka Idokopase neeme residents (vene keeles Резиденция на мысе Идокопас), on Venemaal Krasnodari krais Musta mere kirderannikul Idokopase neemel asuv paleekompleks, mille ehitamist alustati 2005. aastal.
Slobodan River
Slobodan River oli Eesti pop-rock ansambel. Ansambli moodustasid Ithaka Maria, Tomi Rahula ja Stig Rästa. Ansambel tegutses viis aastat ja lagunes 2006. aastal.
Eesti Mootorispordi Muuseum
MOMU ehk Mootorispordi Muuseum asub endises Ellamaa elektrijaamas Turba asulas, aadressil Tööstuse 3. Ellamaa elektrijaam ehitati 1923. aastal ning seda kasutati kuni 1966. aastani elektri tootmiseks. MOMU Mootorispordi Muuseumi arendav MTÜ Eesti Mootorispordi Ajalugu on majja investeeringuid teinud alates 2007 aastast.
Kristo Vaher
Kristo Vaher (sündinud 7. aprill 1984) on eesti informaatik.
Haridus- ja töökäik
Ta lõpetas 2003. aastal Tallinna Üldgümnaasiumi ja 2008. aastal Tallinna Ülikooli informaatika erialal.
Aastatel 2008–2013 töötas ta tarkvaraarendajana ettevõtetes Mikare Baltic ja Mailbow, 2013–2017 oli ettevõtte Bigbank tarkvaraarhitekt ja meeskonnajuht.
Aastatel 2017–2018 töötas ta Siseministeeriumi infotehnoloogia- ja arenduskeskuses tarkvaraarhitektina.
2018. aastast töötab ta Majandus- ja Kommunikatsiooniministeeriumis (nn riigi tehnoloogiajuhina).
Urvaste külanõukogu
Urvaste külanõukogu oli külanõukogu Võru rajoonis. Külanõukogu moodustati 1945 Urvaste valla territooriumil. Külanõukogu halduskeskus asus Kuldre asulas.
Külanõukogus tegutsesid Kuldre ja Edasi kolhoos.
Kaamelipruun
Kaamelipruun ehk kaamelikarva värvus on hele kollakaspruun värvitoon, mis seostub kaameli karvkatte värvusega.
Värvinimetust kasutatakse eelkõige tekstiilide värvuse kirjeldamiseks.
Hibaro keeled
pisi|Hibaro keelkond Hibaro keeled [h'ibaro] (varem eesti keeles hivaro keeled) on Lõuna-Ameerikas kõneldavate keelte keelkond.
Sellesse kuuluvad:
Rebasmäe allikas
pisi|Rebasmäe allikas 2013. aasta augustis pisi|Rebasmäe allikas 2015. aastal Rebasmäe allikas ehk Ilumetsa allikas on allikas Võrumaal Võru vallas.
Ely
Ely on linn Suurbritannias Cambridgeshire'i krahvkonnas. See asub Cambridge'ist umbes 23 km kaugusel kirdes ja Londonist 130 km kaugusel.
Linnas elab 20 256 inimest (2011).
Morena Camilleri
2008. aasta Eurovisiooni lauluvõistlusel esindas ta Maltat lauluga "Vodka".
Julius Vaks
Julius Vaks (16. oktoober 1893 Tartu – 7. jaanuar 1952 Suure-Jaani) oli eesti trompetimängija ja õppejõud.
Lõpetas 1917. aastal trompeti ja korneti erialal Peterburi konservatooriumi Schuberti nimelise preemia, hõbedase trompetiga. 1917–1924 mängis ta Estonia teatri orkestris. 1919–1924 ja 1929–1943 oli Tallinna Konservatooriumi õppejõud ja professor. Ta töötas pikemat aega ka Eesti Lauljate Liidus puhkpillide muusikasektsiooni esimehena ja hiljem puhkpillide ala üldkorsraldajana. Võttis osa Vabadussõjast luues ja juhtides Tallinna Kooliõpilaste Pataljoni orkestrit. 1924–1929 oli Viljandi Ugala teatri muusikajuht ja Olustvere põllutöökooli koorijuht. 1937. aastal avaldas puhkpilliõpiku "Puhkpilliorkester". 1944. aastal astus ta vabatahtlikuna Saksa sõjaväkke.
Pärast II maailmasõja lõppu töötas Suure-Jaani Tarbijate Kooperatiivis. Moodustas kooperatiivi 26-liikmelise puhkpilliorkestri, organiseeris meeskoori, juhatas Ilmatari segakoori ja Lõhavere kutsekooli naiskoori.
Romas Kalanta
14. mail 1972 valas Romas Kalanta ennast Kaunase kesklinnas Vabaduse alleel (Laisvės alėja) Kaunase Muusikateatri ees bensiiniga üle ja süütas ennast põlema. Ta tegi seda protestiks Nõukogude okupatsiooni ja venestamise vastu. 1940. aasta juulis oli Kaunase Muusikateatri hoones kogunenud Leedu Rahvaseim, mis kuulutas Leedus välja Nõukogude võimu. Kalanta suri 14 tundi hiljem haiglas.
Ametivõimud olid juhtunust väga häiritud. Romas Kalanta matused korraldati 18. mail kavatsetust mitu tundi varem, et vältida rahvakogunemist, kuid sellest hoolimata puhkesid rahutused. Järgmisel päeval, 19. mail marssis Vabaduse alleel umbes 3000 demonstranti, kellest 402 arreteeriti.
Ainuüksi 1972. aasta jooksul sooritas Leedus veel 13 inimest Romas Kalanta eeskujul protesti märgiks enesetapu enesesüütamise teel.
Rebasmäe allikas
Rebasmäe allikas asub Rebasmäe oja kaldaveerul. Allikas on umbes meetri sügavune ja moodustab tiigi pindalaga 4x8 meetrit. Allika suvine vooluhulk on 30 l/s. Allikavesi on suure rauasisaldusega, mis annab veele punakaspruuni värvuse ja spetsiifilise maitse, kuid vesi on puhas ja joogikõlbulik.
Rebasmäe allikas on kaitstava looduse üksikobjektina looduskaitse all. Allikas võeti kaitse alla 1981. aastal kui "maastikuline üksikelement – Ilumetsa allikas koos ümbritseva ürgmetsaga". Keskkonnaministri määrusega on Rebasmäe allika piiranguvööndi ulatus 50 meetrit.
Allika läheduses asub RMK Rebasmäe matkaonn.
Ely
Linna üks tähelepanuväärsemaid objekte on Ely katedraal.
Rebasmäe allikas
Matkaonnist algab trepp ja allika juurde viiv laudtee.
Woldemar August Lorentzen
Woldemar August Lorentzen (5. juuni 1875 Peterburi – 22. märts 1917 Tallinn) oli Eesti vaimulik.
Õppis aastatel 1885–1887 Peterburi Püha Katariina koolis, aastatel 1887–1895 Kuressaares gümnaasiumis. Tartu Ülikooli usuteaduskonnas õppis ta aastatel 1895–1901. Oli prooviaastal Tallinnas ja Hageris. Ordineeriti 1. juunil 1903 Tallinnas õpetajaks.
Oli aastatel 1903–1905 Tallinna Püha Vaimu koguduse adjunktõpetaja. Aastatel 1905–1909 oli ta Järva-Madise Püha Matteuse koguduse õpetaja. Jäi aastal 1909 tervislikel põhjustel emerituuri. Suri aastal 1917 Tallinnas.
Marie Elisabeth Saedler
Tema isa Johann Carl Daniel Saedler oli Tartus tinavalaja. Isa koos vennaga oli Liivimaale tulnud Saksamaalt Güstrowist. Marie Elisabethi ema oli kaupmehe tütar Anna Catharina Stamm.
Marie Elisabeth abiellus Friedrich Reinhold Kreutzwaldiga 18. augustil 1833. 1834. aastal sündis tütar Adelheid Annette ja 1836. aastal Marie Ottilie. 1845. aastal sündis poeg Friedrich Alexis.
Ta suri 22. mail 1888 kopsupõletikku ja maeti 26. mail.
Ratzeburgi piiskopkond
Ratzeburgi piiskopkond (saksa: Bistum Ratzeburg) keskusega Ratzeburgis Põhja-Saksamaal oli algselt abipiiskopkond Hamburgi peapiiskopkonnas (mis 1072. aastal muudeti Bremeni peapiiskopkonnaks).
Ajalugu
Ratzeburg oli üks piiskopkondadest, mille moodustas u. 1050. aastal Hamburgi peapiiskop Adalbert, kes määras äsja Jeruusalemmast tagasi tulnud Aristo uude ametisse. Paistab, et Aristo oli vaid rändav misjonär-piiskop. 1066. aastal tõusid paganlikud vendid oma sakslastest isandate vastu üles ning 15. juulil 1066 visati Ratzeburgi Püha Jüri (mitte hilisem seda nime kandev klooster) abt Ansverus ja mitu tema munka kividega surnuks. Kuid alles 1154. aastal asutasid Saksimaa hertsog Heinrich Lõvi ja Hamburgi peapiiskop Hartwig I uuesti Ratzeburgi piiskopitooli ning Evermod sai selle esimeseks piiskopiks. Püha Norberti jünger ja Magdeburgi Jumalaema kloostri praost Evermod oli, nagu paljud tema järglased, premonstraatlik kanoonik. 1157. aastal kinnitas paavst Hadrianus IV Ratzeburgi toomkiriku kapiitli.
thumb|left|Ratzeburgi toomkirik
1236. aastal määras Saksa-Rooma keiser Friedrich II piiskop Peterile ilmaliku jurisdiktsiooni Butini maa ja mitmete ümberkaudsete külade üle (Ratzeburgi vürstkond), muutes selle vürst-piiskopkonnaks. Järgnenud vürst-piiskopid säilitasid selle jurisdiktsiooni, hoolimata Saksi-Lauenburgi hertsogite sagedastest katsetest neid sellest ilma jätta.
Ratzeburgi toomkirik pärineb 12. sajandi algusest. 15. sajandil see restaureeriti ja sellele tehti juurdeehitusi. Toomkirik ja sellega seotud territooriumid, nagu kapiitel ja eemal piiskopimõisad, moodustasid Domfreiheiti, Ratzeburgi vürst-piiskopkonna ekstraterritoriaalse enklaavi Ratzeburgi linna sees, mis muus osas kuulus Saksi-Lauenburgile. Piiskopkonda kuulus ka mitmeid teisi kauneid kirikuid Möllnis, Wismaris, Büchenis ja mujal.
Lisaks Ratzeburgi toomkapiitlile koos selle praosti või diakoniga ja 12 kanoonikuga olid piiskopkonnas benediktlaste Püha Jüri kloostrid Ratzeburgis (taasasutatud 1093. aastal) ja Wismaris, kuhu Lübeckist väljasaadetud benediktlased 1239. aastal kloostri asutasid; Ratzeburgi piiskop Gottschalk asutas 1229. aastal Eldenas ka sama ordu naistekloostri, mis 1290. aastal maha põles; vürst-piiskop Ludolf asutas 1237. aastal kloostri Rehnas ja 1243. aastal Zarrentinis. Wismaris oli ka frantsisklasi (1251) ja dominiiklasi (1293).
thumb|Ratzeburgi toomkiriku interjöör
1504. aastal, vürst-piiskop Johannes V von Parkentini valitsemisajal, muudeti Ratzeburgi toomkiriku premonstraatlastest regulaarkanoonikud paavsti nõusolekul sekulaarkanoonikuteks.
thumb|Georg von Blumenthal, viimane katoliiklik vürst-piiskop (1490-1550)
Vürst-piiskop Georg von Blumenthal (1524–50), kes tülitses Thomas Aderpuliga, oli viimane katoliiklik piiskop. 1552. aastal rüüstas toomkirikut krahv Volrad von Mansfeld. 1554. aastal pöördusid diakon ja kapiitel luterlusse. Toomkirik on sellest ajast proto-toomkirik ja kuulub Põhja-Elbe Evangeelse Luterliku Kiriku kogudusele. Ka enamikus teistes endise piiskopkonna territooriumil asuvates kirikutes asuvad tänapäeval Põhja-Elbe või Mecklenburgi Evangeelse Luterliku Liidumaakiriku kogudused.
Pärast 1554. aastat valis nüüd luterlik kapiitel vürst-piiskopkonna administraatoriteks luterlikke vürste, kellel puudus kanooniline kvalifikatsioon. Kapitulaarid eirasid teadlikult Saksi-Lauenburgi hertsogi kandidaate, hertsogi poegi, kartes, et vürst-piiskopkond liidetakse siis Saksi-Lauenburgiga. Vürst-piiskopkond sekulariseeriti 1648. aasta Vestfaali rahuga, sellest sai Ratzeburgi vürstkond Mecklenburgi hertsogite kontrolli all. 1701. aastal sai vürstkonnast Mecklenburg-Strelitzi eksklaav.
20. sajandi alguseks vastas piiskopkonna ajalooline territoorium Saksa keisririigis Herzogtum Lauenburgi kreisile (Schleswig-Holsteinis), piiskopi enda Ratzeburgi vürstkonnale Mecklenburg-Strelitzi suurhertsogkonnas ja Mecklenburg-Schwerini suurhertsogkonna lääneosale, sealhulgas Wismar, kuid mitte Schwerin. Kogu see ala arvati hiljem Osnabrücki diötseesi ja moodustab 7. jaanuarist 1995 osa uuest Rooma katoliku kiriku Hamburgi peapiiskopkonnast, kusjuures enamik tänaseid katoliku kirikuid piirkonnas on ehitatud alates 19. sajandist.
On oletatud, et Raasepori linnus Soomes on nime saanud Ratzeburgi piiskopkonna järgi.
Charles Goodwin
Ta on uurinud vestluse käigus toimuva tähendusloome mehhanisme.
Janter Suun
Janter Suun (sündinud 3. aprillil 2000) on eesti ujuja.
Erchin
Erchin on vald Põhja-Prantsusmaal Nordi departemangus Aniche'i kantonis.
pisi|tühi|Grott Erchinis
Glen Vella
Glen Vella (sündinud 14. mail 1983 Birkirkaras) on Malta laulja.
2007. aasta Eurovisiooni lauluvõistlusel esindas ta Maltat lauluga "One Life".
Eesti U-19 jalgpallikoondislaste loend
Eesti jalgpallikoondislaste loend on nimekiri Eesti U19 koondises mänginud jalgpalluritest, nende tegevusaastatest, osaletud kohtumistest ja löödud väravatest. Nimekiri on sorditav nimede, aastate, mängude ja väravate kaupa.
Viimati uuendatud pärast 13. aprillil 1995 peetud mängu Lätiga.
FIL
FIL või Fil võib tähendada järgmist:
Taranto Grottaglie lennujaam
Taranto Grottaglie lennujaam, tuntud ka kui Marcello Arlotta lennujaam, on lennujaam Itaalias Apuulia maakonnas Taranto provintsis Grottaglie omavalitsusüksuse territooriumil. Lennuväli asub 1,5 km kaugusel Monteiasist, 4 km kaugusel Grottagliest ja 16 km kaugusel Tarantost. Lennujaamale on antud Marcello Arlotta nimi.
Lennuväljal toodetakse Boeing 787 Dreamlineri suuri keredetaile, mis lennutatakse Boeing 747 Dreamlifteriga mitu korda kuus USAsse, Boeingu Paine Fieldi tehasesse ja lõplikuks kokkupanekuks Charlestoni rahvusvahelisel lennuväljal asuvasse Boeing South Carolina koostetehasesse.
Audiokanal
Tavaliselt loetakse audiokanaliks kanalit, mida mööda edastatakse inimkõrva jaoks kuuldavasse (sagedus)alasse jäävat signaali. Tavaliselt loetakse selleks sagedusalaks kas 16 ... 16 000 Hz või 20 ... 20 000 Hz, nn Hi-Fi audio.
Telefonitehnikas piirdutakse tihti ainult kõne arusaadavust tagava kitsama (ainult ühedekaadise ulatuvusega) sagedusalaga 300 ... 3400 Hz.
Digitaalse (numbrilise) signaali puhul saab audiokanaliks nimetada edastatava andmevoo teatud spetsiaalselt heli jaoks mõeldud osa.
ICF
ICF võib tähendada järgmist:
Laine Hone
Laine Hone (neiupõlves Laine Võsamäe, 21. august 1926 Tallinn – 11. august 2005) oli eesti tõlkija ja filoloog, Tartu Ülikooli inglise keele õppejõud.
Yūki Ōtsu
Jaapani jalgpallikoondises mängis ta 2013. aastal kaks mängu.
Ükssilm
Ükssilm on eesti perekonnanimi.
Yūki Ōtsu
2012. aasta suveolümpiamängude jalgpalliturniiril kuulus ta Jaapani olümpiameeskonda.
Ükssilm
Perekonnanime Ükssilm (Uksilm) on pandud Laiuse mõisas Laiuse kihelkonnas Tartumaal.
1. jaanuaril 2018 sellise perekonnanimega inimesi Eestis ei ela või on neid vähem kui 5.